ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
31 ส.ค. 2558

สรุปภาวะตลาดภาคเช้า : SET แกว่งแคบ – SET แกว่งแคบบริเวณ 1370-1375 จุด ถือว่ายังเก่งในช่วงที่ตลาดต่างประเทศเริ่มกลับมาย่อตัวแล้ว หลังฟื้นตัวขึ้นมาโดดเด่นก่อนหน้านี้ โดย SET ได้รับปัจจัยหนุนจากกลุ่ม ICT ซึ่งปรับขึ้นจากความคืบหน้าการประมูล 4G นอกนั้นยังไม่มีปัจจัยกำหนดทิศทางตลาดนักในช่วงเริ่มแรกของสัปดาห์นี้ ทั้งนี้ SET ปิดตลาดที่ระดับ 1370.14 จุด +4.20 จุด ด้วยมูลค่าซื้อขายลดลงอยู่ที่ระดับ 1.5 หมื่นลบ. กลุ่มหลัก ICT หนุนตลาด ปิดบวก +1.8% ส่วนแบงก์บวกเล็กน้อย +0.2% และพลังงานชะลอตัวตามราคาน้ำมันดิบ ปิดลบ -0.4% ด้านตลาดภูมิภาคส่วนใหญ่พักตัวอยู่ในแดนลบ
กลยุทธ์ที่แนะนำ :ช่วงบ่าย: หากต่ำกว่า 1360 จุด จะเป็นสัญญาณอ่อนตัวที่ชัดขึ้น เนื่องจากภาพในระยะสั้น จำเป็นต้องมีการพักตัว เพื่อลดความร้อนแรงก่อน โดยมีแนวรับถัดไปที่ 1346 จุด ส่วนกรอบบนคาดยังถูกจำกัดอยู่ที่ 1380-1385 จุด ด้วยปัจจัยกดดัน ตลาดหุ้นต่างประเทศเริ่มพักตัว และระวังตัวเลขภาคการผลิตจีนพรุ่งนี้เช้า กลยุทธ์ การเก็งกำไร ยังเน้นแบ่งขาย หรือให้ระวังเมื่อต่ำกว่า 1360 จุด จะเริ่มเป็นสัญญาณลบ ทั้งนี้ หุ้นแนะนำ ตามสัญญาณเทคนิค ได้แก่ KKC (รับ 3.88 ต้าน 4.10 Cut 3.76) และ SVOA (รับ 1.60 ต้าน 1.76 Cut 1.55)